text: Bliv Danmarks bedste tegner
  07 april 2015 kl. 07.33
  Horsens Kunstmuseum og Horsens midtby laver for ottende gang tegnefestival med tegneworkshops, skolekonkurrencer og årets store danmarksmesterskab i tegning.
  Tirsdag den 7. april til søndag den 12. april er der tegnefestival i Horsens. Årets tema er dyr, og flere steder i Horsens kan du blive inspireret. Der holdes blandt andet workshops i det gamle rådhus, KUBEN og Horsens Kunstmuseum.
  - Det er en stor succes, siger Jannik Broz, billedskoleleder til TV SYD.
  Hele året har der været tegneaktivitet på flere skoler i landet som opvarmning til DM-finalen på lørdag i Horsens.
  - Eleverne har kvalificeret sig i forskellige discipliner, og på lørdag bliver der udråbt 13 danmarksmestre i tegning, forklarer Jannik Broz.
  I dagene op til finalen dyster flere skoler mod hinanden - både grundskoler, efterskoler og gymnasier er med i kampen om at blive den bedst tegnende skole.
  Du kan læse meget mere om tegnefestivalen her - http://tegnefestival.dk/
  